শেষ দু-রাউন্ডের গণনা নিয়ে বিধি বদল নির্বাচন কমিশনের, কী নিয়ম বদলালো?

কলকাতা: ভোট গণনার পদ্ধতিতে বড় পরিবর্তন আনতে চলেছে কমিশন। নির্বাচন নিয়ে জারি হল নির্বাচন কমিশনের নতুন নির্দেশিকা। ইভিএম রাউন্ড চূড়ান্তভাবে শেষ হওয়ার আগেই পোস্টাল ব্যালটের গণনা (Postal Ballot Counting) স্বচ্ছতার স্বার্থে শেষ করতে হবে। ২০১৯ সালের বিধি বদল করে জানাল নির্বাচন কমিশন (Election Commission of India)। গণনাকেন্দ্রে পোস্টাল ব্যালটের গণনা শেষ হওয়ার আগে ইভিএম/ ভিভিপ্যাটের শেষ দুই রাউন্ডের গণনা শেষ করা যাবে না। গণনা প্রক্রিয়ায় আরও প্রবাহমানতা ও স্বচ্ছতা আনার স্বার্থে পোস্টাল ব্যালটের গণনাকে অগ্রাধিকার দেওয়া হলো জানিয়েছে কমিশন।

এতদিন পর্যন্ত পোস্টাল ব্যালট গণনা কোন পর্যায়ে রয়েছে সেটা না দেখেই চলত ইভিএম-এর ভোট গণনা। কিন্তু গত কয়েক বছরে পোস্টাল ব্যালটের সংখ্যা উল্লেখযোগ্য ভাবে বেড়েছে। ফলে পোস্টাল ব্যালট গণনা শেষ হওয়ার আগে ইভিএম-এর ভোট গণনা কাজ শুরু হলে অনেকক্ষেত্রেই জটিলতার সৃষ্টি হতে পারে। সেই জটিলতা এড়াতেই এবার বড় সিদ্ধান্ত নিল কমিশন। বৃহস্পতিবার এই মর্মে কমিশনের পক্ষ থেকে একটি বিবৃতি জারি করা হয়। প্রক্রিয়ায় স্বচ্ছতা এবং অভিন্নতা বজায় রাখতে কমিশন এই নয়া সিদ্ধান্ত নিয়েছে।’ বিবৃতিতে বলা হয়েছে, যেখানে বেশি সংখ্যক পোস্টাল ব্যালট রয়েছে, সেখানে রিটার্নিং অফিসারদের নিশ্চিত করতে হবে, পর্যাপ্ত সংখ্যক টেবিল এবং গণনাকর্মী রয়েছে। যাতে কোনও বিলম্ব না হয় এবং গণনা প্রক্রিয়া আরও সুষ্ঠু করা যায়।

আরও পড়ুন: RJD থেকে বহিষ্কৃত, ভোটমুখী বিহারে খেলা ঘুরিয়ে দিলেন তেজ প্রতাপ!

গণনা প্রক্রিয়ায় আরও স্বচ্ছতা আনার স্বার্থে পোস্টাল ব্যালটের গণনাকে অগ্রাধিকার দেওয়া হলো জানিয়েছে কমিশন। যেসব ক্ষেত্রে দুই পক্ষের প্রাপ্ত ভোটের মধ্যে তফাৎ অত্যন্ত কম, সেখানে শেষ মুহূর্তে পোস্টাল ব্যালটের গণনা নিয়ে বিরোধীদের আপত্তি দীর্ঘকালের। সেই কারণে পুরনো নিয়ম অনুযায়ী আগে পোস্টাল ব্যালটের গণনার জন্য সম্প্রতি পোল প্যানেলের বৈঠকে জোরদার সওয়াল করে ডি এম কে। উল্লেখ্য ২০১৯ সাল পর্যন্ত পোস্টাল ব্যালটের গণনা শেষ হলে ইভিএমের গণনা শুরু হতো। কিন্তু 2019 সালের ১৮মে’র সংশোধনী সূত্রে পোস্টাল ব্যালটের গণনা যে পর্যায়েই থাক, ইভিএমের গণনা চালু রাখার সিদ্ধান্ত নেওয়া নেওয়া হয়। প্রসঙ্গত, পোস্টাল ব্যালট গণনার সময় কিউআর কোড যাচাই করতে হয় বলে সময় বেশি লাগে। এদিকে ২০২০ সালের পর থেকে পোস্টাল ব্যালট এর সংখ্যা ক্রমশ বেড়েছে। কারণ ৮০ বছরের বেশি বয়সী এবং প্রতিবন্ধীদের পোস্টাল ব্যালটে ভোট দেওয়া স্বীকৃত হয়েছে।

দেখুন ভিডিও